মোহাম্মদ মাসুদ, সরাইল ॥ সরাইল পিডিবি’র উদাসীনতা ও ঠেলাঠেলির কারণে দুই গ্রামের শতাধিক গ্রাহক গত ৪৮ ঘন্টা ধরে রয়েছে অন্ধকারে। অচল হয়ে গেছে তাদের মুঠোফোন ও ফ্রীজ গুলো। রাতের অন্ধকারে চুরি ছিনতাইয়ের আতঙ্ক ও বেড়ে গেছে। দায়িত্বে নিয়োজিত লোকজন সমস্যা সমাধানে চরম উদাসীনতা দেখাচ্ছে। গ্রাহকদের অভিযোগ মোটা অংকের বাণিজ্য আছে, তাই ইটভাটায় বিদ্যুৎ সংযোগ দেওয়ার কাজে তারা ব্যস্ত। গ্রামের সাধারণ গ্রাহকদের দীর্ঘ সময়ের দূর্ভোগ লাঘবে তারা নিরব।